روسییا ایستییر کی، ارمنیستان هم دانیشیقلار پروسسینده، هم ده آذربایجانلا موناسیبتلرده اؤزونو ایداره اولونان بیر قوروم کیمی آپارسین.
بو سؤزلری آخار. آذ-آ آچیقلاماسیندا روسییانین ایروانا نؤوبتی دفعه حربی کرئدیت آییرماسینی شرح ائدن کشمیش میلت وکیلی، پولیتولوگ فیکرت صادیقوو دئییب. پولیتولوگون سؤزلرینه گؤره، مسکوانین ایروانا بو جور یاردیملاری داواملی اولاجاق:
«اصلینده، یئنی پارتییا سلاحلارین ارمنیستانا وئریلمهسی موسکوانین دانیشیقلاری اینکار ائتمدیی و بو ایشین آرخاسیندا سیاسی عامللرین دایاندیغی آنلامینا گلیر. روسییا بونونلا ایروانین موستقیل قرار قبول ائده بیلمیجیینی بیر داها تصدیقلدی».
پولیتولوق حساب ائدیر کی، یارانمیش حاضیرکی گئوسییاسی وضعیت موسکوانی باکییا داها دا یاخینلاشدیراجاق:
«سیاسی پروسسلرین بئله گرگین ترافیکینده جبههده نیسبی ساکیتلیین حکم سورمهسی اصلینده موسکوانین باکییا مساژی ساییلا بیلر. روسییا بونونلا بعضی پروسسلری ایداره ائتدیینه ایشاره ائدیر. دوزدور، روسییا ارمنیستانین حربی-سیاسی متفیقی اولدوغونو هئچ واخت گیزلتمیر. آنجاق روسییا اوچون آذربایجان کیفایت قدر اؤنملی بیر طرفداش، ارمنیستان ایسه سادهجه فورپوستدور. یاددان چیخارمامالیییق کی، بوتون پروسئسلره حاضردا بو پریزمادان باخیلیر. چونکی حاضردا دانیشیقلار گئدیر و پروسسده معین جانلانما اولا بیلر».
قید ائدک کی، روسییا ایروانا ۱۰۰ میلیون دوللار حجمینده مدافعه کرئدیتی آییرماقلا باغلی قرار وئریب. کردیت ۱۵ ایل مدتینه ایللیک ۳%-له وئریلیر. اونون ایستیفاده مدتی ۲۰۱۸-۲۰۲۲-جی ایللر آراسیندا اولاجاق.
روسییا بوندان اؤنجه ارمنیستانا عینی قایدادا ۲۰۰ میلیون دوللارلیق حربی کرئدیت وئرمیشدی.
azb_Arab azb_Arab azb_Arab azb_Arab azb_Arab azb_Arab azb_Arab